**Marcus Zuerius van Boxhorn**, nado en Bergen op Zoom o 28 de agosto de 1612 e finado o 3 de outubro de 1653 en Leiden, foi un erudito neerlandés. Profesor en Leiden, descubriu a similitude entre linguas indoeuropeas, que supuxo que proviñan dunha lingua primitiva que denominou 'escítica' (*Scytisch* en neerlandés).

Traxectoria
-----------

Malia que as linguas que orixinariamente emparentou non foron máis que o neerlandés, o grego, o latín, o persa e o alemán, posteriormente, e tras a realización de moitas táboas comparativas de palabras, rematou por lles engadir tamén linguas eslavas, célticas e bálticas. Porén, non incluíu o hebreo, cousa que mostra a bondade da hipótese.

### Orixe da hipótese escítica

Ara de Nehalennia en Domburg (prancha 7 n° 15a de L. J. F. Janssen, *De Romeinsche Beelden en Gedenksteenen van Zeeland*, Leiden, 1845).
Desde os anos 1630 Boxhorn interésase nas relacións existentes entre as linguas indoeuropeas. Tras a descuberta de similitudes entre persa e neerlandés, descuberta popularizada por Juste Lipse en 1602, a universidade de Leiden convertérase nun centro importante de reflexión sobre os parentescos e as orixes das linguas. Boxhorn publica así unha longa carta erudita titulada *Des mots perses enregistrées par Quinte Curce et de leur parenté avec des termes germaniques*. Foi o descubrimento en 1645, en Domburg no litoral de Zelandia, de estelas romanas provenientes do santuario de Nehalennia, deusa celto-xermánica, o que parece que desencadeou a hipótese de Boxhorn. Intentou interpretar este nome por medio dunha raíz común a varias linguas europeas e de aí tirou a hipótese dunha orixe común, hipótese que explicou nunha disertación en flamengo en 1647. Unha investigación deste tipo inscribíase na busca dunha lingua nai para a humanidade , busca marcada polo mito da Torre de Babel. Pero a idea dun xénese das linguas a partir do hebreo, corrente ata o Renacemento, entrara en crise e apareceron outros modelos, que ás veces mesmo poñían en cuestión a idea dunha orixe única.

Notas
-----

1. ↑  Daniel Droixhe, *Souvenirs de Babel. La reconstruction de l'histoire des langues de la Renaissance aux Lumières* (en liña), Bruxelas, ARLLFB, p. 59
2. ↑  Daniel Droixhe, "Les conceptions du changement et de la parenté des langues européennes au XVIIe et XVIIIe siècles", *Ménage* Arquivado 07 de outubro de 2008 en Wayback Machine.

Véxase tamén
------------

### Ligazóns externas

* Biografía na Biblioteca dixital da literatura neerlandesa *(en neerlandés)*
* Explicación descuberta na Universidade de Leiden Arquivado 20 de setembro de 2005 en Wayback Machine. *(en neerlandés)*

### Outros artigos

* William Jones

|  |  |
| --- | --- |
| Control de autoridades | 
* Wd: Q738477
* WorldCat
* VIAF: 47066992
* BIBSYS: 90854085
* BLBNB: 000504361
* BMT: 162203
* BNE: XX864383
* BNF: 153709427
* BPN: 61175072
* BVMC: 61331
* CANTIC: a11353880
* CERL: cnp00363540
* CiNii: DA11743619
* DeutscheBio: 10427686X
* FAST: 1956314
* GND: 10427686X
* ICCU: TO0V263215
* ISNI: 0000 0001 0896 606X
* LCCN: n85005934
* NKC: jo2003188211
* NLA: 35262304
* NLG: 153994
* NTA: 068437978
* OL: OL1892429A
* openMLOL: 80075
* PTBNP: 1684969
* SELIBR: 227209
* SUDOC: 032018126

 |